Document ID: /roh_data/filtered/fineweb-2-filterrobots_roh.jsonl.gz/58187

Svizra Impediments da tren en direcziun Germania
Fin mardi pudessi cuzzar, fin ch'il traject da tren tranter Basilea e Badischer Bahnhof è puspè avert. Quai communitgescha la Deutsche Bahn.
La raschun è ch'in tren d'Intercity da la Deutsche Bahn è ì sur ils binaris ora dumengia saira a las 20:50. Plirs trens èn crudads ora. Enturn 240 persunas èn vegnidas evacuadas or dal tunnel. Blessads hai dà nagins. L'ICE era da viadi da Berlin ad Interlaken.
Il lieu da l'incident na pertutga betg la colliaziun da nord e sid.
RR novitads 06:00